Anexa
la Hotărârea Consiliului local al Comunei Șoldanu nr. 84 din 20.12.2022
	REGULAMENTUL
pentru decontarea cheltuielilor de transport pentru naveta de la domiciliu la locul de muncă și de la locul de muncă la domiciliu pentru personalul din cadrul aparatului de specialitate al Primarului Comunei Șoldanu
(1) Prezentul regulament are ca obiect stabilirea procedurilor și a documentelor justificative ce trebuie prezentate la decont de persoanele implicate, precum și a rolului autorităților administrației publice locale în vederea decontării cheltuielilor cu efectuarea navetei de la domiciliu la locul de muncă și de la locul de muncă la domiciliu pentru personalul din cadrul aparatului de specialitate al Primarului Comunei Șoldanu. 
În înțelesul prezentului regulament, termenii și expresiile folosite au următoarea semnificație: 
beneficiari - salariații din cadrul aparatului de specialitate al Primarului Comunei Șoldanu, îndreptățiți la decontarea cheltuielilor cu naveta, care nu dețin locuință în localitatea unde au locul de muncă; 
localitate - în conformitate cu dispozițiile art. 2 alin. (2) din Legea nr. 351/2001 privind aprobarea Planului de amenajare a teritoriului național, secțiunea a IV-a - Rețeaua de localități, cu modificările și completările ulterioare, prin localitate se înțelege capitala României, municipii, orașe, sate reședință de comună, sate componente ale comunelor și sate aparținând municipiilor și orașelor; 
localitate de domiciliu/reședință - localitatea din mediul urban sau din mediul rural în care persoana are domiciliul/reședința, potrivit documentelor de evidență a populației; 
navetă - deplasarea dus-întors a beneficiarilor din localitatea de domiciliu/reședință într-o altă localitate unde aceștia își au locul de muncă. 
 (1) Autoritățile administrației publice locale cuprind în bugetul local sume destinate decontării cheltuielilor cu efectuarea navetei de la domiciliu la locul de muncă și de la locul de muncă la domiciliu pentru personalul din cadrul aparatului de specialitate al Primarului Comunei Șoldanu, care nu dispun de locuință în localitatea unde au locul de muncă. 
0. Sumele destinate navetei beneficiarilor prevăzuți la alin. (1) se asigură din veniturile proprii ale bugetului local și din sume defalcate din taxa pe valoarea adăugată pentru echilibrarea bugetelor locale.
1. (1) Beneficiază de decontarea cheltuielilor cu naveta salariații din cadrul Aparatului de specialitate al Primarului Comunei Șoldanu care nu dețin locuință în localitatea unde aceștia își au locul de muncă. 
0. Cheltuielile cu efectuarea navetei se decontează doar atunci când distanța ce trebuie parcursă zilnic depășește limita teritorială a localității în care se găsește locul de muncă.
1. (1) Naveta beneficiarilor poate fi efectuată cu:
autovehiculele destinate transportului de persoane deținute/asigurate de către autoritățile administrației publice locale, în măsura în care este posibil acest lucru; 
mijloace de transport ale operatorilor de transport autorizați (transport în comun: microbuze, autobuze); 
autoturismul proprietate personală sau deținut legal cu orice titlu.
0. Transportul beneficiarilor cu mijloacele de transport ce aparțin autorității administrației publice locale se efectuează gratuit.
(1) În vederea decontării lunare a cheltuielilor cu efectuarea navetei, autoritatea executivă analizează cererile pentru decontarea cheltuielilor cu efectuarea navetei, având în vedere următoarele elemente: 
existența cererii prin care se solicită decontarea cheltuielilor cu efectuarea navetei, potrivit modelului prevăzut în anexa la prezentul regulament, care face parte integrantă din acesta;
domiciliul/reședința solicitantului dovedite cu mențiunile cuprinse în cartea de identitate, potrivit prevederilor Legii nr. 287/2009 privind Codul civil, republicată, cu modificările și completările ulterioare;
dacă solicitantul deține sau nu deține o locuință în localitatea unde are locul de muncă, pe baza declarației pe propria răspundere;
dacă transportul poate fi sau nu asigurat cu autovehicule de tipul celor enumerate la art. 4 alin. (1) lit. a); 
distanța, în kilometri, între localitatea de domiciliu/reședință și localitatea în care se află situat locul de muncă;
mijloacele de transport în comun cu care se deplasează solicitantul între localitatea de domiciliu/reședință și localitatea în care se află situat locul de muncă;
valoarea biletelor/valoarea unui abonament lunar pe fiecare tip de mijloc de transport în comun;
opțiunea beneficiarului privind mijlocul de transport utilizat dintre cele prevăzute la art. 4;
respectarea regulilor pentru decontarea cheltuielilor cu naveta, prevăzute la art. 7.
Autoritatea executivă analizează și verifică solicitările, aprobă lunar cererile solicitanților și deschide credite pentru efectuarea plăților.
În cazul în care există indicii că solicitantul deține locuință în localitatea în care își are locul de muncă, primarul dispune efectuarea unei verificări în cazul solicitantului respectiv și, pe baza raportului întocmit de către persoanele cu atribuții în acest sens, emite o dispoziție prin care aprobă sau respinge decontarea.
În vederea stabilirii sumelor necesare decontării cheltuielilor cu efectuarea navetei, în perioada 1-31 ianuarie a fiecărui an, beneficiarii înștiințează în scris primarul comunei că pe parcursul anului vor solicita decontarea cheltuielilor cu efectuarea navetei la și de la locul de muncă, cu specificarea nivelului estimat al valorii totale. 
(1) Decontarea abonamentelor/biletelor de transport emise de operatorii de transport auto pentru salariații din cadrul aparatului de specialitate al Primarului Comunei Șoldanu se asigură la valoarea acestora. 
0. Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu/reședință a beneficiarului și localitatea în care se află locul de muncă. 
Decontarea cheltuielilor cu efectuarea navetei se face pentru autoturismul proprietate personală sau deținut legal cu orice titlu astfel:
Solicitantul va primi contravaloarea a 7,5 litri carburant la 100 km parcurși pe distanța cea mai scurtă.
Distanța cea mai scurtă dintre localități este distanța calculată pe drumuri publice; pentru stabilirea distanțelor se va utiliza un calculator de rute.
Decontarea se va aproba pentru o distanță maximă de 60 de km față de locul de muncă.
Solicitantul va face dovada efectuării navetei cu documentele prevăzute în Cerere pentru decontarea lunară a navetei, anexă la prezentul regulament.
Primăria Comunei Șoldanu are obligația efectuării plății abonamentelor/biletelor și contravalorii transportului efectuat cu autoturismul proprietate personală sau deținut legal cu orice titlu, în luna următoare celei pentru care au fost prezentate documentele justificative.
Primăria Comunei Șoldanu răspunde de arhivarea și păstrarea documentelor justificative prezentate la decont. 
Decontarea cheltuielilor cu efectuarea navetei: 
se realizează proporțional cu perioada de activitate din cadrul unei luni calendaristice, pe baza pontajului lunar;
nu se realizează pe perioada concediilor de odihnă sau a suspendării raporturilor de serviciu/contractelor individuale de muncă ale beneficiarilor. 



ANEXA
la regulament: Cerere pentru decontarea lunară a navetei


Domnule Primar
Subsemnatul/Subsemnata, ……......................……………, posesor/posesoare al/a B.I./C.I. seria ……… nr. ………...........…., CNP …………….............................……., angajat/ă în cadrul aparatului de specialitate al Primarului Comunei Șoldanu pe funcția de ………........................................……, solicit decontarea cheltuielilor cu efectuarea navetei pe luna …….................…… anul ……………, în cuantum de ………… lei, reprezentând contravaloarea: 
 abonamentului; 
 biletelor de călătorie; 
 facturilor emise de firma transportatoare; 
 bonurilor de carburant. 
Atașez următoarele documente doveditoare: 
- dacă naveta se efectuează cu mijloc de transport în comun: 
 copie a B.I./C.I.; 
 abonament; 
 bilete de călătorie; 
- dacă naveta se efectuează cu autoturismul personal: 
 copie a B.I./C.I.; 
 copie a certificatului de înmatriculare al autoturismului (dacă este înmatriculat pe numele persoanei solicitante sau al soțului); 
 împuternicire notarială (dacă autoturismul este înmatriculat pe numele altei persoane); 
 contract de comodat (dacă autoturismul este înmatriculat pe numele altei persoane); 
 bonuri de carburant. 


Data ……............………. 
Semnătura ………........……


Domnului Primar al Comunei Șoldanu, Județul Călărași




PREȘEDINTELE DE ȘEDINȚĂ:
Consilier local,
Iulian-Marius ANDREIAȘ

